नाज़िश अंसारी की कहानी- दोगुनी खुशी
कहानी का आधार यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। ​​​​​​किरदारों के रूप में एक परिवार है। चंद सदस्य हैंStory of Nazish Ansari - Double Happiness
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
​​​​​​किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
दोगुनी खुशी
‘दादा-दादी भी हमारे साथ जा रहे हैं, कितना मज़ा आएगा।’ ख़ुशी से उछलते हुए हर्षिता ने अपने भाई आकाश से कहा।
आकाश ने दादा जी के गोद में सिर रखते हुए कहा, ‘हां, दादा जी हमारे घर के पास ही एक पार्क है, हम हर शाम वहां जाएंगे।’
दादा-दादी एक-दूसरे को नम आंखों से देखकर मुस्करा रहे थे। मानो आंखों से ही कह रहे थे कि मेरे बच्चे ऐसे ही ख़ुश रहें।
‘मम्मी-पापा आप लोग आराम करें। आप दोनों इनकी बातों से थक गए होंगे और चलो बच्चों, बाकी बातें घर पहुंचकर। अब सो जाओ, कल सुबह सात बजे की बस से जाना है और यदि देर हुई तो बस छूट जाएगी। और फिर ट्रेन भी।’ आनंद ने बच्चों को कमरे में ले जाते हुए कहा।
बच्चे अपने कमरे में सो गए और आनंद भी अपने कमरे की तरफ चला गया। वहां उसकी पत्नी मेघा बचे हुए सामान की पैकिंग कर रही थी।
पलंग की खाली जगह पर लेटते हुए आनंद ने कहा, ‘देखा तुमने? कितने ख़ुश हैं मम्मी-पापा और बच्चे।’
मेघा ने कहा, ‘हां, हमारा एक महीने के लिए छुट्टियों में गांव आकर रहने का फ़ैसला बिल्कुल सही था। अब मम्मी-पापा को इस उम्र में अकेले नहीं रहना पड़ेगा। इस एक महीने में मम्मी-पापा और बच्चों में इतना अपनापन, इज़्ज़त, लाड़-प्यार सब देखने मिला, जितना शायद ही कभी देखने मिला हो। बच्चों ने आख़िर दादा-दादी को मना ही लिया अपने साथ शहर में रहने के लिए और भला दादा-दादी, अपने पोता-पोती को न कर सकते हैं?’
‘बिल्कुल नहीं’ आनंद ने मुस्कुराते हुए कहा।
अगली सुबह सब गांव की सड़क के किनारे बस के लिए पंद्रह मिनट पहले ही पहुंच चुके थे और बस का इंतज़ार कर रहे थे, एक संयुक्त परिवार के रूप में।
सबको शहर जाने की ख़ुशी थी और दादा-दादी को अपने बच्चों और उनके बच्चों के साथ रहने की ख़ुशी मतलब ‘दोगुनी ख़ुशी।’